“โควิด-19” คร่าชีวิตคุณตาวัย 75 ดับคนที่ 2 ของยะลา ดันยอดเสียชีวิตทั้งปท. 11 ราย
ด่วน! "โควิด-19" คร่าชีวิตคุณตาวัย 75 ดับคนที่ 2 ของยะลา ดันยอดเสียชีวิตรวม 11 ราย
ด่วน! "โควิด-19" คร่าชีวิตคุณตาวัย 75 ดับคนที่ 2 ของยะลา ดันยอดเสียชีวิตรวม 11 ราย
31 มี.ค. 2563

ผู้สื่อข่าวรายงานว่า หลังจากที่ศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) หรือ ศบค. แถลงสถานการณ์โควิด-19 ประจำวันที่ 31 มี.ค.63 ระบุมีผู้เสียชีวิตเพิ่ม 1 ราย เป็นชายไทยวัย 48 ปี อาชีพนักดนตรี มีโรคประจำตัวเบาหวานและมะเร็ง
ล่าสุดมีรายงานเพิ่มเติมว่าในจ.ยะลา พบผู้เสียชีวิตเพิ่มอีก 1 ราย เป็นคุณตาวัย 75 ปี ชาวอ.ยะหา
โดยผู้เสียชีวิตรายนี้มีโรคประจำตัวเบาหวาน ไตวายเรื้อรัง อีกทั้งมีประวัติการเดินทางไปร่วมงานแต่งงานที่ประเทศมาเลเซีย เมื่อวันที่ 7 มีค.63 และเริ่มมีอาการป่วยเมื่อวันที่ 20 มี.ค.
จากนั้นวันที่ 23 มี.ค.เข้ารับการรักษาที่โรงพยาบาลสมเด็จพระยุพราชยะหา แต่อาการไม่ดีขึ้น และระหว่างรับการรักษามีไข้สูงถึง 39.1 องศาฯ มีอาการปวดกล้ามเนื้อ ปวดศีรษะ มีอาการปอดอักเสบจึงถูกส่งตัวมายังโรงพยาบาลยะลา จนอาการทรุดหนักและเสียชีวิตเมื่อวันที่ 31 มีค.63 เวลา 08.15 น. นับเป็นผู้ป่วย รายที่ 2 ของจังหวัดที่เสียชีวิตด้วยโควิด-19